Príloha č. 1

**Opis predmetu zákazky**

**Vykonávanie servisných služieb váh zn. HAENNI WL108, zahŕňajúce vykonávanie pravidelných a nepravidelných servisných úkonov**

Poskytovanie autorizovaného pozáručného servisu 48 mesiacov a realizáciu opráv, vrátane poskytnutia potrebných originálnych náhradných dielov a zabezpečenia následného overenia s vydaním certifikátu o overení.

Pravidelný servis, a to **kontrolné prehliadky, justáž a následné overenie** v časovej perióde jedenkrát za každých dvanásť (12) po sebe nasledujúcich mesiacov v rozsahu stanovenom výrobcom prenosných statických váh, poskytovanie týchto služieb sa požadujú na každú min. 4 x za obdobie 48 mesiacov ako aj po každej prípadnej oprave porúch váh, vyžadujúcich si vykonanie následného overenia.

**Následné overenie** predstavuje overenie váh v súlade so zákonom č. 157/2018 Z.z. o metrológii a o zmene a doplnení niektorých zákonov a vyhláškou Úradu pre normalizáciu, metrológiu a skúšobníctvo Slovenskej republiky č. 161/2019 Z.z. o meradlách a metrologickej kontrole v znení neskorších predpisov v časovej perióde jedenkrát za každých dvanásť (12) po sebe nasledujúcich mesiacov v rozsahu stanovenom výrobcom dotknutých váh ako aj po každej prípadnej oprave porúch vyžadujúcich si vykonanie následného overenia.

**Verejný obstarávateľ požaduje pri vykonávaní servisných služieb:**

* aktualizáciu softvéru, uvedenie zariadení do prevádzky a overenie zariadení,
* aby pri servisných službách boli používané výrobcom váh predpísané, schválené a kalibrované diagnostické zariadenia, meracie prístroje, opravárenské nástroje a boli dodržiavané technologické postupy stanovené výrobcom váh,
* aby boli používané originálne náhradné diely,
* aby vplyvom činnosti poskytovateľa na váhach nedošlo k strate či obmedzeniu záruk na váhach alebo ich častiach a príslušenstve.